Dragi dijaki in dijakinje prvih letnikov,

počitniški dnevi se počasi iztekajo. Zaenkrat kaže, iskreno upam, da bo tako tudi ostalo, da se bomo srečali 1. septembra v šoli.

Dijaki in dijakinje programa gimnazija in športni oddelek pridete po priloženem razporedu na dvorišče stavbe na Gosposvetski cesti 4, kjer vas bodo sprejeli razredniki/razredničarke in vas pospremili v učilnice.

Dijaki in dijakinje programa predšolska vzgoja se zberete po priloženem razporedu pred stavbo na Smetanovi ulici 18, kjer vas bosta sprejeli razredničarki in vas pospremili v učilnici.

Žal pa se zaradi trenutne situacije s koronavirusom ne bo mogoče izogniti nekaterim ukrepom, s katerimi želimo zagotoviti največjo možno varnost za vas, skladno s priporočili NIJZ in Ministrstva za izobraževanje, znanost in šport:

* v šolo boste po priloženem razporedu vstopili z maskami, ki jih boste nosili tudi pri pouku;
* oblikovali smo urnik in matične učilnice, kar pomeni, da se boste selili in mešali med razredi v najmanjši možni meri;
* malico boste imeli v razredu v polurnem odmoru, kar pomeni, da jo lahko naročite v šoli ali prinesete s seboj.

**O vseh podrobnostih vas bo seznanil/-a razrednik/razredničarka prvi šolski dan.**

Šolsko leto, ki je pred nami, bo nepredvidljivo, naporno, polno najrazličnejših izzivov, vendar bomo skupaj prebrodili vse nastale ovire.

Želim vam še nekaj mirnih dni in se iskreno veselim srečanja z vami in novega šolskega leta, ki ga bomo oblikovali skupaj.

Tople pozdrave in vse dobro

Marija Lešer,

ravnateljica

# PRVI DAN POUKA,

# 1. SEPTEMBER 2021

**DIJAKI PRVIH LETNIKOV**

**programa GIMNAZIJA**

**se zberete pred stavbo na Gosposvetski c. 4 po razporedu:**

|  |  |  |
| --- | --- | --- |
| **RAZRED** | **URA** | **ŠTEVILKA UČILNICE** |
| **1. A** | **8.00** | **37** |
| **1. B** | **8.15** | **25** |
| **1. C** | **8.30** | **4** |
| **1. D** | **8.45** | **36** |
| **1. E** | **9.00** | **31** |
| **1. Š** | **9.15** | **33** |

**programa PREDŠOLSKA VZGOJA**

**se zberete pred stavbo na Smetanovi ul. 18 po razporedu:**

|  |  |  |
| --- | --- | --- |
| **RAZRED** | **URA** | **ŠTEVILKA UČILNICE** |
| **1. AV** | **8.00** | **201** |
| **1. BV** | **8.15** | **202** |

**V učilnico vas bo vodila razredničarka oziroma razrednik.**